เทรดวอร์ส่อเค้าเดือด! หลัง “ทรัมป์” สกัดส่งออก “เซมิคอนดัคเตอร์” หัวเว่ย
เทรดวอร์ส่อเค้าเดือด! หลัง “ทรัมป์” สกัดส่งออก “เซมิคอนดัคเตอร์” หัวเว่ย
16 พ.ค. 2563

ผู้สื่อข่าวต่างประเทศรายงานว่า หน่วยงานบริหารของประธานาธิบดีโดนัลด์ ทรัมป์ เข้าขัดขวางการขนส่งสารกึ่งตัวนำ (Semiconductor) จากผู้ผลิตที่มีการจัดส่งให้กับ หัวเว่ยเทคโนโลยี ซึ่งการกระทำนี้มองว่าอาจเป็นการเพิ่มความรุนแรงของสงครามการค้าขึ้นอีกครั้ง
ขณะที่กระทรวงพาณิชย์ของสหรัฐฯเปิดเผยว่า ทางกระทรวงได้มีการแก้ไขกฎระเบียบการส่งออกสินค้าซึ่งเป็น “กลยุทธ์เพื่อไม่ให้หัวเว่ยได้รับสารกึ่งตัวนำ ที่ใช้ผลิตซอร์ฟแวร์ต่างๆ”
โดยการประกาศในครั้งนี้จึงถือเป็นเรื่องสำคัญสำหรับหัวเว่ยมาก เนื่องจากหัวเว่ยซึ่งเป็นผู้ผลิตสมาร์ทโฟนใหญ่เป็นอันดับสองของโลก และยังมีเทคโนโลยีต่างๆอีกมากมาย เนื่องสารกึ่งตัวนำนี้เป็นสิ่งจำเป็นต่อการผลิตอุปกรณ์อิเล็กทรอนิกส์ และซอร์ฟแวร์ต่างๆของหัวเว่ย
นอกจากนั้นแล้ว สหรัฐฯยังโน้มน้าวให้ประเทศต่างๆเลิกใช้อุปกรณ์ของหัวเว่ยในระบบเครือข่าย 5G เพราะอุปกรณ์เหล่านั้นอาจใช้เพื่อเป็นการสอดแนมให้กับทางรัฐบาลจีน ซึ่งหัวเว่ยเองได้ออกมาปฎิเสธคำกล่าวนี้แล้วหลายครั้ง
ทั้งนี้ การที่หัวเว่ยจะสามารถนำเข้าสารกึ่งตัวนำเหล่านี้ได้ จำเป็นต้องได้รับการอนุญาตจากกระทรวงพาณิชย์ของสหรัฐฯ